ພະສັງຄະນາຍົກ ທິກຖໍລາກ ໃຫ້ຮູ້ວ່າ: ການໄປປະຕິບັດສາດສະໜາກິດຢູ່ ເຢຍລະມັນ ດ້ວຍຈຸດປະສົງຕົ້ນຕໍແມ່ນ ເຂົ້າຮ່ວມພິທີວາງສີລາເລີກ ແລະ ເລີ່ມກໍ່ສ້າງວັດຢູ່ Erfurt; ພິທີກຳອັນເຊີນສິ່ງສັກສິດ ແລະ ພາວະນາເພື່ອສັນຕິພາບ ແລະ ຄວາມຈະເລີນຮຸ່ງເຮືອງຂອງຊາດ; ການຈັດຕັ້ງບັນດາການບັນຍາຍທາງພຸດທະສາສະໜາສຳລັບພຸດທະສາສະນິກກະຊົນ, ຈັດຕັ້ງກິດຈະກຳການກຸສົນ ແລະ ຢ້ຽມຢາມບັນດາຍາດຕິພີ່ນ້ອງທີ່ມາຈາກ ຢູແກຼນ ເພື່ອຫຼົບໄພ. ໃນໄລຍະຈະມາເຖິງ, ສູນກາງອົງການພຸດທະສາສະ ໜາຫວຽດນາມ ຈະພິຈາລະນາແຕ່ງຕັ້ງເຈົ້າອາວາດວັດ ໄປປະຕິບັດສາດສະໜາກິດຢູ່ວັດ Erfurt.
ທ່ານເອກອັກຄະລັດຖະທູດ ຫວຽດນາມ ປະຈຳ ເຢຍລະມັນ ວູກວາງມິງ ປາດຖະໜາວ່າ ຈິດໃຈພຸດທະສາສະໜາ ຫວຽດນາມ ຢູ່ ເຢຍລະມັນ ຈະສືບຕໍ່ໄດ້ຮັບການບຳລຸງສ້າງ, ເຕີບໂຕ, ອາດຈະພົບພໍ້ກັນ ໃນການຈັດຕັ້ງລວມທີ່ຕາງໜ້າໃຫ້ພຸດທະສາສະໜາ ຫວຽດນາມ ເພື່ອແນໃສ່ເບິ່ງແຍງດູແລຊີວິດທາງດ້ານສາສະໜາໃຫ້ແກ່ພຸດທະສາສະນິກກະຊົນ. ຄຽງຂ້າງນັ້ນ, ກໍສາມາດຜັນຂະຫຍາຍການເຊື່ອມໂຍງເຂົ້າກັບອົງການພຸດທະສາສະໜາເຢຍລະມັນ (DBU) ໃຫ້ເລິກເຊິ່ງກ່ວາອີກ ແລະ ເພີ່ມທະວີນ້ຳໃຈພຸດທະສາສະໜາຫວຽດນາມ ຢູ່ເຢຍລະມັນ ແລະ ເອີລົບ.
ຄຳຮຸ່ງ